Uudet kymmenen käskyä

Uudet kymmenen käskyä on lemiläisen Stam1na-yhtyeen toinen studioalbumi, joka julkaistiin 10. toukokuuta 2006 Sakara Records -levy-yhtiön kautta. Se on seuraaja vuotta aiemmin julkaistulle, yhtyeen nimeä kantaneelle debyyttialbumille, ja nauhoitettiin Miitri Aaltosen avustuksella helmi- ja huhtikuun 2006 välisenä aikana Imatran Music-Bros-studiolla. Sitten debyyttialbumin yhtyeeseen on liittynyt vakituiseksi basistiksi aiemmilla kiertueilla sessiojäsenenä mukana ollut Kai-Pekka Kangasmäki. Uudet kymmenen käskyä valittiin YleX:n viikon 19 albumiksi, ja nousi ensimmäisellä julkaisun jälkeisellä viikollaan Suomen albumilistan sijalle kolme . Albumi palkittiin vuoden 2006 metallialbumina Emma-gaalassa 10. maaliskuuta 2007 ja kultalevyllä kesäkuussa 2008.UKK möi kultaa Stam1na. Viitattu 6.7.2008. Albumin sävellyksestä vastasivat laulaja-kitaristi Antti Hyyrynen ja soolokitaristi Pekka Olkkonen, sanoituksesta Hyyrynen ja sovituksesta yhtye yhdessä. Kappaleet syntyivät julkaisua edeltäneen vuoden aikana, ja ne ovat yleisilmeeltään debyyttialbumia synkempiä ja raskaampia. "Edessäni"-kappaleesta julkaistiin 28. huhtikuuta 2006 vain Internetissä digitaalisessa muodossa kaupan ollut single sekä kuvattiin musiikkivideo, jonka ohjasi Medialouhoksen Jouni Kallio. Albumin toinen single ja musiikkivideo kappaleesta "Likainen parketti" julkaistiin 27. syyskuuta 2006. Videon ohjasi Tuomas Petsalo. "Viisi laukausta päähän" -kappaleessa vierailevat Viikatteen Kaarle Viikate, Mokoman Tuomo Saikkonen, Diablon Rainer Nygård ja Kotiteollisuuden Jouni Hynynen. Albumin julkaisukonsertti järjestettiin yhtyeen kotikunnan Lemin Tapiola-talossa virallista julkaisupäivää edeltäneenä perjantaina. Albumin julkaisua seurasivat kiertueet Kunnon menoa keväällä 2006, Alaha Skargeli rohjustaa kesällä 2006 sekä Kynnetyt pellot ja Sakara Tour syksyllä 2006. == Yhtyeen kokoonpano albumilla== * Antti Hyyrynen – laulu, taustalaulu, kitara * Kai-Pekka Kangasmäki – bassokitara, taustalaulu * Pekka Olkkonen – soolokitara * Teppo Velin – rummut === Vierailijat === * Kaarle Viikate, Tuomo Saikkonen, Rainer Nygård ja Jouni Hynynen – laulu kappaleessa "Viisi laukausta päähän" * Emil Lähteenmäki – kosketinsoittimet * Sami Kujala – taustalaulu == Kappaleet == Kaikki sanoitukset Antti Hyyrynen. Kaikki sovitukset Stam1na. # # # # # # # # # # # # Rikos ihmisyyttä vastaan — 3.36 (säv. Hyyrynen) (alun perin yksittäisenä kappaleena julkaistu. Lisätty myöhemmin uudelleenjulkaisun yhetydessä) == Singlet == === Edessäni === # "Edessäni" – 04:11 Julkaistiin 28. huhtikuuta 2006 ainoastaan Internetistä ladattavana digisinglenä. Kappaleesta on kuvattu myös musiikkivideo. === Likainen parketti === # "Likainen parketti (leikattu versio)" – 03:57 # "Rikos ihmisyyttä vastaan" – 03:36 Julkaistiin 27. syyskuuta 2006 1 000 kappaleen rajoitettuna painoksena. Nousi ensimmäisellä julkaisun jälkeisellä viikolla Suomen singlelistan ykköseksi. Kappaleesta Likainen parketti on kuvattu myös musiikkivideo. == Lähteet == == Aiheesta muualla == * Stam1nan virallinen sivusto * * === Levyarviot === * Desibeli.net (4,5/5) * Helsingin Sanomat (5/5) * Imperiumi.net (10/10) * Mesta.net (4/5) * Noise.fi (4/5) * Soundi: === Haastattelut === * Mesta.net Luokka:Vuoden 2006 albumit Luokka:Stam1nan albumit Luokka:Miitri Aaltosen tuottamat albumit Luokka:Sakara Recordsin albumit